กระทรวงมหาดไทย ให้จังหวัดแจ้งองค์กรปกครองส่วนท้องถิ่นทั่วประเทศลดค่าเช่าเพื่อช่วยเหลือผู้ประกอบการตลาด
นายฉัตรชัย พรหมเลิศ ปลัดกระทรวงมหาดไทย แจ้งผู้ว่าราชการจังหวัดทั่วประเทศ ให้จังหวัดแจ้งให้องค์กรปกครองส่วนท้องถิ่นพิจารณาช่วยเหลือและบรรเทาภาระทางเศรษฐกิจให้แก่ผู้เช่าอสังหาริมทรัพย์ที่ได้รับผลกระทบอันเนื่องจากสถานการณ์การแพร่ระบาดของโรคโควิด -19 โดยการลดค่าเช่า ยกเว้นค่าเช่าหรือประโยชน์ตอบแทนอื่นที่ได้จากการเช่าอสังหาริมทรัพย์ขององค์กรปกครองส่วนท้องถิ่นตามความจำเป็นและเหมาะสมแล้วแต่กรณี พร้อมขอความร่วมมือเจ้าของตลาดเอกชนพิจารณาลดหรือยกเว้นค่าเช่าให้กับผู้เช่าแผงค้าและผู้เช่าอื่นๆ ในตลาดเอกชนตามความเหมาะสมจนกว่าสถานการณ์การแพร่ระบาดของโรคโควิด -19 ในประเทศจะบรรเทาลงและให้รายงานผลการดำเนินงานให้กระทรวงมหาดไทยทราบภายในวันที่ 30 กรกฎาคมนี้